Ստանիսլավ Վիտկևիչ

Ստանիսլավ Վիտկևիչ (, , ),  լեհ նկարիչ, ճարտարապետ, գրող, արվեստի տեսաբան։

Կենսագրություն 
Ստանիսլավ Վիտկևիչը ծնվել է Լիտվայի Պաշայուս () գյուղում։ 1869-1871 թվականներին սովորել է Սանկտ Պետերբուրգում,  1872-1875 թվականներին՝ Մյունխենում։ Վիտկևիչը ստեղծել է Զակոպանեի ոճը։ Նրա անունը կապված է Զակոպանեի հետ, և Վիտկևիչը նպաստել է այդ արվեստի տարածմանը։

Վիտկևիչի որդին՝ Ստանիսլավ Իգնասի Վիտկևիչը, եղել է նկարիչ, դրամատուրգ, վիպասան, փիլիսոփա։ Օգտագործել է «Witkacy» կեղծանունը։ Որդու կնքամայրն է եղել հայտնի դերասանուհի Հելենա Մոզեևսկան։

Վիտկևիչը խիստ տեսակետներ է ունեցել ֆորմալ կրթության դեմ. «դպրոցն ամբողջովին հակասում է մարդու հոգեբանական ձևավորմանը»։ Նա այս սկզբունքն է կիրառել որդու դաստիարակության համար և հիասթափվել է, երբ 20-ամյա Վիտկևիչը որոշել է ընդունվել Կրակովի գեղարվեստի ակադեմիա։

1908 թվականին հիվանդացել է տուբերկուլյոզով։ Ընտանիքին թողնելով Զակոպանեում՝ տեղափոխվել է Լովրան, որտեղ մահացել է 1915 թվականին։

Պատկերասրահ

Մատենագիտություն 
 Stanisława Witkiewicza styl zakopiański, Teresa Jabłońska, wydawnictwo BOSZ, 2008, ​ISBN 978-83-7576-029-3​.

Ծանոթագրություններ

Արտաքին հղումներ 
 Works by or about Stanisław Witkiewicz at Internet Archive
 Works by Stanisław Witkiewicz at Open Library

Լեհ նկարիչներ
Լեհ ճարտարապետներ
Լեհ գրողներ
Մյունխենի գեղարվեստի ակադեմիայի շրջանավարտներ